
ЕЎРАЗІЙСКАЯ ЭКАНАМІЧНАЯ КАМІСІЯ
САВЕТ


РАШЭННЕ

	«19» жніўня 2022 г.
	        № 126
	   г. Бішкек



Аб Парадку ажыццяўлення органамі па акрэдытацыі 
дзяржаў – членаў Еўразійскага эканамічнага саюза 
ўзаемных параўнальных ацэнак

У адпаведнасці з пунктам 4 артыкула 54 Дагавора аб Еўразійскім эканамічным саюзе ад 29 мая 2014 года і ў рамках рэалізацыі 
пункта 4.5.1 Стратэгічных напрамкаў развіцця еўразійскай эканамічнай інтэграцыі да 2025 года, зацверджаных Рашэннем Вышэйшага Еўразійскага эканамічнага савета ад 11 снежня 2020 г. № 12, 
пункта 4.5.1 плана мерапрыемстваў па рэалізацыі Стратэгічных напрамкаў развіцця еўразійскай эканамічнай інтэграцыі да 2025 года, зацверджанага распараджэннем Савета Еўразійскай эканамічнай камісіі ад 5 красавіка 2021 г. № 4, і пункта 25 плана мерапрыемстваў («дарожнай карты») па ліквідацыі выключэнняў і абмежаванняў на ўнутраным рынку Еўразійскага эканамічнага саюза на 2021–2022 гады, зацверджанага Рашэннем Савета Еўразійскай эканамічнай камісіі 
ад 5 кастрычніка 2021 г. № 106, Савет Еўразійскай эканамічнай камісіі вырашыў:
1. Зацвердзіць прыкладзены Парадак ажыццяўлення органамі па акрэдытацыі дзяржаў – членаў Еўразійскага эканамічнага саюза ўзаемных параўнальных ацэнак.
2. Прасіць урады дзяржаў – членаў Еўразійскага эканамічнага саюза забяспечыць ажыццяўленне органамі па акрэдытацыі ўзаемных параўнальных ацэнак пачынаючы з 2023 года.
3. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання.
 
Члены Савета Еўразійскай эканамічнай камісіі:

	Ад Рэспублікі
Арменія
	Ад Рэспублікі
Беларусь
	Ад Рэспублікі
Казахстан
	Ад Кыргызскай
Рэспублікі
	Ад Расійскай
Федэрацыі

	


М. Грыгаран
	


І. Петрышэнка
	


С. Жумангарын
	А. Касымаліеў

ЗАЦВЕРДЖАНЫ
Рашэннем Савета
Еўразійскай эканамічнай камісіі
ад 19 жніўня 2022 г. № 126

ПАРАДАК 
ажыццяўлення органамі па акрэдытацыі 
дзяржаў – членаў Еўразійскага эканамічнага саюза 
ўзаемных параўнальных ацэнак

1. Гэты Парадак вызначае правілы ажыццяўлення органамі па акрэдытацыі дзяржаў – членаў Еўразійскага эканамічнага саюза (далей адпаведна – органы па акрэдытацыі, дзяржавы-члены) узаемных параўнальных ацэнак з мэтай дасягнення раўназначнасці прымяняльных працэдур у дачыненні да акрэдытаваных органаў па ацэнцы адпаведнасці, уключаных у адзіны рэестр органаў па ацэнцы адпаведнасці Еўразійскага эканамічнага саюза.
2. Паняцці, якія выкарыстоўваюцца ў гэтым Парадку, прымяняюцца ў значэннях, вызначаных Пратаколам аб тэхнічным рэгуляванні ў рамках Еўразійскага эканамічнага саюза (дадатак № 9 да Дагавора аб Еўразійскім эканамічным саюзе ад 29 мая 2014 года (далей – Дагавор)) і Пратаколам аб прызнанні вынікаў работ па акрэдытацыі органаў па ацэнцы адпаведнасці (дадатак № 11 да Дагавора).
3. Органамі па акрэдытацыі пры ажыццяўленні ўзаемных параўнальных ацэнак забяспечваецца супастаўнасць вынікаў выканання патрабаванняў Дагавора і актаў органаў Еўразійскага эканамічнага саюза ў сферы акрэдытацыі і ацэнкі адпаведнасці, актуальных версій міждзяржаўных стандартаў у сферы акрэдытацыі і ацэнкі адпаведнасці, распрацаваных на аснове актуальных версій міжнародных стандартаў, а таксама дакументаў Міжнароднай арганізацыі па акрэдытацыі лабараторый і Міжнароднага форуму па акрэдытацыі.
4. Узаемныя параўнальныя ацэнкі ажыццяўляюцца ў дачыненні да кожнага органа па акрэдытацыі 1 раз на 4 гады (з інтэрвалам паміж узаемнымі параўнальнымі ацэнкамі ў дачыненні да органа па акрэдытацыі адной дзяржавы-члена і органа па акрэдытацыі іншай дзяржавы-члена не меншым за 6 месяцаў) і ўключаюць у сябе:
а) аналіз працэдур органа па акрэдытацыі пры дапамозе ацэнкі нарматыўных прававых актаў дзяржавы-члена ў сферы акрэдытацыі і ацэнкі адпаведнасці і дакументаў сістэмы менеджменту органа па акрэдытацыі (далей – дакументальная ацэнка);
б) назіранне (у тым ліку дыстанцыйна) за правядзеннем органам па акрэдытацыі працэдур ацэнкі акрэдытаваных ім органаў па ацэнцы адпаведнасці (органаў па сертыфікацыі, выпрабавальных лабараторый (цэнтраў), органаў інспекцыі), уключаных у адзіны рэестр органаў па ацэнцы адпаведнасці Еўразійскага эканамічнага саюза (далей адпаведна – назіранне, органы па ацэнцы адпаведнасці).
5. З мэтай ажыццяўлення ўзаемных параўнальных ацэнак Саветам кіраўнікоў органаў па акрэдытацыі дзяржаў – членаў Еўразійскага эканамічнага саюза, які дзейнічае ў адпаведнасці з Палажэннем аб Савеце кіраўнікоў органаў па акрэдытацыі дзяржаў – членаў Еўразійскага эканамічнага саюза, зацверджаным Рашэннем Вышэйшага Еўразійскага эканамічнага савета ад 14 мая 2018 г. № 5 (далей – Савет кіраўнікоў):
а) вызначаецца графік ажыццяўлення ўзаемных параўнальных ацэнак (далей – графік);
б) фарміруецца склад групы па ажыццяўленні ўзаемнай параўнальнай ацэнкі (далей – група па ацэнцы) (для кожнага органа па акрэдытацыі);
в) вызначаюцца формы дакументаў, неабходных для ажыццяўлення ўзаемных параўнальных ацэнак (анкеты самаацэнкі (далей – анкета), дэкларацыі аб канфідэнцыяльнасці і бесстароннасці (далей – дэкларацыя), справаздачы аб выніках дакументальнай ацэнкі, справаздачы аб выніках назірання, падагульняльнай справаздачы аб выніках узаемнай параўнальнай ацэнкі (далей – падагульняльная справаздача) і інш.);
г) вызначаецца пералік органаў па ацэнцы адпаведнасці для назірання (для кожнага органа па акрэдытацыі) (далей – пералік органаў па ацэнцы адпаведнасці);
д) узгадняюцца падагульняльная справаздача і рэкамендацыі па карэктуючых дзеяннях (далей – рэкамендацыі) (пры неабходнасці).
6. З мэтай фарміравання графіка члены Савета кіраўнікоў прадстаўляюць адказнаму сакратару Савета кіраўнікоў прапановы аб датах правядзення групай па ацэнцы ўзаемнай параўнальнай ацэнкі.
7. З мэтай фарміравання складу групы па ацэнцы члены Савета кіраўнікоў прадстаўляюць адказнаму сакратару Савета кіраўнікоў прапановы па кандыдатурах для ўключэння ў склад групы па ацэнцы (па 4 супрацоўнікі, якія валодаюць неабходнымі кампетэнцыяй і прафесійнымі навыкамі, ад органаў па акрэдытацыі, кіраўнікамі якіх з’яўляюцца члены Савета кіраўнікоў).
У склад групы па ацэнцы не ўключаюцца супрацоўнікі органа па акрэдытацыі, у дачыненні да якога ажыццяўляецца ўзаемная параўнальная ацэнка.
Кіраўніцтва работай групы па ацэнцы ажыццяўляецца кіраўніком групы па ацэнцы, які вызначаецца Саветам кіраўнікоў пры фарміраванні складу групы па ацэнцы з улікам прынцыпу ратацыі.
8. З мэтай фарміравання пераліку органаў па ацэнцы адпаведнасці члены Савета кіраўнікоў прадстаўляюць адказнаму сакратару Савета кіраўнікоў прапановы аб уключэнні органаў па ацэнцы адпаведнасці ва ўказаны пералік на аснове:
справаздачы аб выніках дакументальнай ацэнкі, указанай у пункце 13 гэтага Парадку;
прадстаўленай органам па акрэдытацыі, у дачыненні да якога ажыццяўляецца ўзаемная параўнальная ацэнка, інфармацыі аб органах па ацэнцы адпаведнасці, у дачыненні да якіх на перыяд правядзення ўзаемнай параўнальнай ацэнкі запланаваны працэдуры ацэнкі, якая ўключае ў сябе ў тым ліку:
звесткі, прадугледжаныя пунктам 12 Парадку ўключэння акрэдытаваных органаў па ацэнцы адпаведнасці (у тым ліку органаў па сертыфікацыі, выпрабавальных лабараторый (цэнтраў)) у адзіны рэестр органаў па ацэнцы адпаведнасці Еўразійскага эканамічнага саюза, а таксама яго фарміравання і вядзення, зацверджанага Рашэннем Савета Еўразійскай эканамічнай камісіі ад 5 снежня 2018 г. № 100;
звесткі аб наяўнасці фактаў прыпынення дзеяння акрэдытацыі за мінулы год;
звесткі аб колькасці выдадзеных гэтымі органамі па ацэнцы адпаведнасці дакументаў аб ацэнцы адпаведнасці (дзеючых, прыпыненых, спыненых) за мінулы год;
звесткі аб наяўнасці заўваг па выніках раней праведзеных органам па акрэдытацыі працэдур ацэнкі ў дачыненні да гэтых органаў па ацэнцы адпаведнасці;
звесткі аб фактах выяўлення органамі дзяржаўнага кантролю (нагляду) небяспечнай прадукцыі, дакументы аб ацэнцы адпаведнасці на якую выдадзены гэтымі органамі па ацэнцы адпаведнасці.
Указаная інфармацыя прадстаўляецца на рускай мове або на дзяржаўнай мове (дзяржаўных мовах) дзяржавы-члена, у дачыненні да органа па акрэдытацыі якой ажыццяўляецца ўзаемная параўнальная ацэнка (з прыкладаннем перакладу на рускую мову).
Пералік органаў па ацэнцы адпаведнасці павінен уключаць у сябе не больш за 2 органы па ацэнцы адпаведнасці па кожным тыпе (орган па сертыфікацыі, выпрабавальная лабараторыя (цэнтр), орган інспекцыі).
9. Кожны член групы па ацэнцы падпісвае дэкларацыю па форме, прадугледжанай падпунктам «в» пункта 5 гэтага Парадку.
Члены групы па ацэнцы, якія падпісалі дэкларацыю, нясуць адказнасць за разгалошванне інфармацыі трэцім асобам у адпаведнасці з заканадаўствам дзяржаў-членаў.
Кіраўнік групы па ацэнцы забяспечвае накіраванне падпісаных членамі групы па ацэнцы дэкларацый на адрас органа па акрэдытацыі, у дачыненні да якога ажыццяўляецца ўзаемная параўнальная ацэнка.
10. З мэтай правядзення дакументальнай ацэнкі орган па акрэдытацыі, у дачыненні да якога ажыццяўляецца ўзаемная параўнальная ацэнка, запаўняе анкету па форме, прадугледжанай падпунктам «в» пункта 5 гэтага Парадку, і накіроўвае яе кіраўніку групы па ацэнцы (з прыкладаннем дакументаў, указаных у анкеце).
Дакументы прадстаўляюцца на рускай мове або на дзяржаўнай мове (дзяржаўных мовах) дзяржавы-члена, у дачыненні да органа па акрэдытацыі якой ажыццяўляецца ўзаемная параўнальная ацэнка (з прыкладаннем перакладу на рускую мову).
11. Група па ацэнцы праводзіць аналіз прадстаўленых органам па акрэдытацыі, у дачыненні да якога ажыццяўляецца ўзаемная параўнальная ацэнка, анкеты і дакументаў, указаных у пункце 10 гэтага Парадку, і фарміруе пералік каментарыяў і (або) пытанняў па выніках дакументальнай ацэнкі.
Кіраўнік групы па ацэнцы накіроўвае ўказаны пералік у орган па акрэдытацыі, у дачыненні да якога ажыццяўляецца ўзаемная параўнальная ацэнка.
12. Орган па акрэдытацыі, у дачыненні да якога ажыццяўляецца ўзаемная параўнальная ацэнка, разглядае пералік, указаны ў пункце 11 гэтага Парадку, і прадстаўляе кіраўніку групы па ацэнцы свае каментарыі і (або) адказы.
13. З улікам прадстаўленай органам па акрэдытацыі, у дачыненні да якога ажыццяўляецца ўзаемная параўнальная ацэнка, інфармацыі, указанай у пункце 12 гэтага Парадку, група па ацэнцы фарміруе справаздачу аб выніках дакументальнай ацэнкі па форме, прадугледжанай падпунктам «в» пункта 5 гэтага Парадку, якая ўключаецца ў склад падагульняльнай справаздачы, што фарміруецца ў адпаведнасці з пунктам 17 гэтага Парадку.
14. З мэтай правядзення назірання група па ацэнцы ў адпаведнасці з графікам ажыццяўляе назіранне ў дачыненні да органаў, уключаных у пералік органаў па ацэнцы адпаведнасці, і фарміруе пералік каментарыяў і (або) пытанняў па выніках назірання.
Кіраўнік групы па ацэнцы накіроўвае ўказаны пералік у орган па акрэдытацыі, у дачыненні да якога ажыццяўляецца ўзаемная параўнальная ацэнка.
15. Орган па акрэдытацыі, у дачыненні да якога ажыццяўляецца ўзаемная параўнальная ацэнка, разглядае пералік, указаны ў пункце 14 гэтага Парадку, і прадстаўляе кіраўніку групы па ацэнцы свае каментарыі і (або) адказы.
16. З улікам прадстаўленай органам па акрэдытацыі, у дачыненні да якога ажыццяўляецца ўзаемная параўнальная ацэнка, інфармацыі, указанай у пункце 15 гэтага Парадку, група па ацэнцы фарміруе справаздачу аб выніках назірання па форме, прадугледжанай падпунктам «в» пункта 5 гэтага Парадку, якая ўключаецца ў склад выніковай справаздачы, што фарміруецца ў адпаведнасці з пунктам 17 гэтага Парадку.
17. Па выніках завяршэння ўзаемнай параўнальнай ацэнкі кіраўнік групы па ацэнцы на падставе справаздач, указаных у пунктах 13 і 16 гэтага Парадку, фарміруе выніковую справаздачу па форме, прадугледжанай падпунктам «в» пункта 5 гэтага Парадку, і рэкамендацыі (пры неабходнасці), якія ўтрымліваюць прапановы па гарманізацыі заканадаўства дзяржаў-членаў з мэтай дасягнення раўназначнасці прымяняльных у дзяржавах-членах працэдур.
18. Кіраўнік групы па ацэнцы прадстаўляе члену Савета кіраўнікоў, які з’яўляецца кіраўніком органа па акрэдытацыі, у дачыненні да якога ажыццёўлена ўзаемная параўнальная ацэнка, выніковую справаздачу і рэкамендацыі (пры наяўнасці) для далейшага разгляду на пасяджэнні Савета кіраўнікоў у адпаведнасці з Палажэннем аб Савеце кіраўнікоў органаў па акрэдытацыі дзяржаў – членаў Еўразійскага эканамічнага саюза.
19. Адказны сакратар Савета кіраўнікоў прадстаўляе члену Савета кіраўнікоў, які з’яўляецца кіраўніком органа па акрэдытацыі, у дачыненні да якога ажыццёўлена ўзаемная параўнальная ацэнка, узгодненыя Саветам кіраўнікоў падагульняльную справаздачу і рэкамендацыі.
20. Член Савета кіраўнікоў, які з’яўляецца кіраўніком органа па акрэдытацыі, у дачыненні да якога ажыццёўлена ўзаемная параўнальная ацэнка, на чарговым пасяджэнні Савета кіраўнікоў інфармуе аб ходзе выканання рэкамендацый (пры неабходнасці).
21. Улік і захоўванне дакументаў і матэрыялаў па выніках узаемных параўнальных ацэнак ажыццяўляюцца Еўразійскай эканамічнай камісіяй.

